
CONSILIUL JUDEŢEAN
HOTĂRÂRE

privind aprobarea cofinanţării eligibile pentru proiectul 
„Sprijin pentru pregătirea aplicaţiei de finanţare şi a documentaţiilor de atribuire pentru proiectul regional de dezvoltare a infrastructurii de apă şi apă uzată din judeţul Bistriţa-Năsăud, 
în perioada 2014-2020”

Consiliul Judeţean Bistriţa-Năsăud, întrunit în şedinţă ordinară, în data de 31.08.2017, în prezenţa a 29 consilieri judeţeni;

Având în vedere:

- expunerea de motive nr. IX/14397/24.08.2017 a Preşedintelui Consiliului Judeţean Bistriţa-Năsăud;

- raportul comun nr. VA/14404/24.08.2017 al Direcţiei tehnice, investiţii, lucrări publice - Serviciul tehnic, investiţii şi al Direcţiei economice din cadrul Consiliului Judeţean Bistriţa-Năsăud;

- adresa nr. 942 din 22.08.2017 a Asociaţiei de Dezvoltare Intercomunitară pentru Servicii de Alimentare cu Apă şi de Canalizare în judeţul Bistriţa-Năsăud, înregistrată la Consiliul Judeţean Bistriţa-Năsăud cu nr. V/14352 din 23.08.2017;
- Hotărârea Adunării Generale a Asociaţiei de Dezvoltare Intercomunitară pentru Servicii de Alimentare cu Apă şi de Canalizare în judeţul Bistriţa-Năsăud nr. 19 din 22.08.2017;
- Programul Operațional de Infrastructură Mare 2014-2020, Ghidul Solicitantului - condiţii specifice de accesare a fondurilor privind Dezvoltarea Infrastructurii Integrate de Apă şi Apă Uzată, pentru Obiectivul specific 3.2. – Creşterea nivelului de colectare şi epurare a apelor uzate urbane, precum şi a gradului de asigurare a alimentării cu apă potabilă a populaţiei, Axa prioritară 3 - Dezvoltarea infrastructurii de mediu în condiţiile de management eficient al resurselor;


- Contractul de finanţare nr. 61/24.05.2017 aferent proiectului „Sprijin pentru pregătirea aplicaţiei de finanţare şi a documentaţiilor de atribuire pentru proiectul regional de dezvoltare a infrastructurii de apă şi apă uzată din judeţul Bistriţa-Năsăud, în perioada 2014-2020”, Cod SMIS 2014+109456;
- prevederile art. 9, alin.(1), lit. d) din Legea nr. 51/2006 - Legea serviciilor comunitare de utilităţi publice, republicată, cu modificările şi completările ulterioare;
- prevederile Legii nr. 241/2006 - Legea serviciului de alimentare cu apă şi canalizare, republicată, cu modificările şi completările ulterioare;
- prevederile art. 35 din Legea nr. 273/2006 privind finanţele publice locale, cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr. 79/13.06.2014 privind aprobarea Master Planul judeţului Bistriţa-Năsăud, revizuit în luna martie 2014 şi a Planului de investiţii pentru sectorul de apă şi apă uzată, propuse spre finanţare din Fondurile de Coeziune, în faza II de prioritate, pentru perioada 2014-2020, în judeţul Bistriţa-Năsăud, cu modificările ulterioare;
- prevederile Hotărârii Consiliului Judeţean Bistriţa-Năsăud nr. 35/22.03.2017 privind aprobarea bugetului de venituri şi cheltuieli al Judeţului Bistriţa-Năsăud pe anul 2017 și a estimărilor pe anii 2018-2020, cu modificările şi completările ulterioare;

- prevederile art. 15 din Legea nr. 6/2017 - Legea bugetului de stat pe anul 2017;
- prevederile art. 46^1 din Legea nr. 500/2002 privind finanţele publice cu modificările şi completările ulterioare;
- raportul nr. IBa/14829 din 31.08.2017 al Comisiei economice;

- raportul nr. IBa/14831 din 31.08.2017 al Comisiei de urbanism.
În temeiul prevederilor art. 91 alin.(1), lit. d) şi alin. (5) lit. a), pct. 13, art. 98 şi art. 115 alin. (1), lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.1 Se aprobă cofinanţarea eligibilă pentru proiectul „Sprijin pentru pregătirea aplicaţiei de finanţare şi a documentaţiilor de atribuire pentru proiectul regional de dezvoltare a infrastructurii de apă şi apă uzată din judeţul Bistriţa-Năsăud, în perioada 2014-2020” reprezentând 1% din valoarea totală a contractului de finanţare, în sumă de 59.641,64 lei.

Art.2 Se aprobă plata din bugetul județului Bistrița-Năsăud a cofinanţarii eligibile a beneficiarului pentru proiectul „Sprijin pentru pregătirea aplicaţiei de finanţare şi a documentaţiilor de atribuire pentru proiectul regional de dezvoltare a infrastructurii de apă şi apă uzată din judeţul Bistriţa-Năsăud, în perioada 2014-2020” reprezentând 1% din valoarea totală a contractului de finanţare, în sumă de 59.641,64 lei. 

Art.3 Consiliul Județean Bistrița-Năsăud se obligă să asigure resursele financiare necesare cofinanțării proiectului în condițiile acordării finanțării nerambursabile, pe durata derulării proiectului „Sprijin pentru pregătirea aplicaţiei de finanţare şi a documentaţiilor de atribuire pentru proiectul regional de dezvoltare a infrastructurii de apă şi apă uzată din judeţul Bistriţa-Năsăud, în perioada 2014-2020”. 

Art.4 Se abrogă Hotărârea Consiliului Judeţean Bistriţa-Năsăud nr. 80/2014 privind aprobarea părţii de cofinanţare pentru proiectul „Asistenţă tehnică pentru pregătirea aplicaţiei de finanţare şi a documentaţiilor de atribuire pentru proiectul regional de dezvoltare a infrastructurii de apă şi apă uzată din judeţul Bistriţa-Năsăud, pentru perioada 2014-2020”.

Art.5 Prezenta hotărâre a fost adoptată cu un număr de 29 voturi ”pentru”.
Art.6 Cu ducerea la îndeplinire se încredinţează Direcţia tehnică, investiţii, lucrări publice şi Direcţia economică din cadrul Consiliului Judeţean Bistriţa-Năsăud.

Art.7 Prezenta hotărâre se comunică de către Serviciul administraţie şi relaţii publice cu:

- Direcţia tehnică, investiţii, lucrări publice;

- Direcţia economică;
- Direcţia administraţie locală;

- Asociaţia de Dezvoltare Intercomunitară pentru Servicii de Alimentare cu Apă şi de Canalizare în judeţul Bistriţa-Năsăud;

- S.C. AQUABIS S.A. Bistriţa;

- Instituţia Prefectului - judeţul Bistriţa-Năsăud.

                   PREŞEDINTE,                                    Contrasemnează:            

          EMIL RADU MOLDOVAN                   p.SECRETARUL JUDEŢULUI
               DIRECTOR EXECUTIV,                      

                ALEXANDRINA CRINA BORȘ

